b'\n_START_ARTICLE_\nBj\xc3\xb6rn Otto\n_START_SECTION_\nKarriere internasjonalt\n_START_PARAGRAPH_\nHan deltok i EM i friidrett innend\xc3\xb8rs 2000 i Gent, der han hoppet 5,50 meter, og kom p\xc3\xa5 sjetteplass av de 8 som var kvalifisert til finalen. _NEWLINE_I Universiaden 2001 kom han p\xc3\xa5 syvendeplass, men i Universiaden 2003 i Daegu fikk han bronse, bak Oleksandr Kortsjmid og Igor Pavlov. _NEWLINE_I 2004 ble han sl\xc3\xa5tt ut i kvalifiseringsrunden i VM i friidrett innend\xc3\xb8rs 2004, og i 2005 fikk han 4.-plass i EM innend\xc3\xb8rs og gull i Universiaden 2005. _NEWLINE_I EM i friidrett innend\xc3\xb8rs 2007 i Birmingham hoppet han 5,71 og fikk bronse. Senere p\xc3\xa5 \xc3\xa5ret deltok han i VM i friidrett 2007 i Osaka, der han kom p\xc3\xa5 femteplass med 5,81, samme h\xc3\xb8yde som landsmannen Danny Ecker som fikk bronse. Neste VM han deltok var VM 2009, men her ble han sl\xc3\xa5tt ut i kvalifiseringsrunden, med 5,55 meter. _NEWLINE_I 2012 fikk han sin f\xc3\xb8rste VM-medalje. I VM i friidrett innend\xc3\xb8rs 2012 fikk han s\xc3\xb8lv, med h\xc3\xb8yden 5,80 meter. Renaud Lavillenie vant gullet, med 5,95 meter. Senere p\xc3\xa5 \xc3\xa5ret, i et stevne i Aachen i september, satte han ny tysk rekord utend\xc3\xb8rs med 6,01 meter. Han deltok ogs\xc3\xa5 i sommer-OL 2012 i London, der han kom p\xc3\xa5 2.-plass. _NEWLINE_I EM i friidrett innend\xc3\xb8rs 2013 fikk han 2.-plass, bak franske Renaud Lavillenie. Otto hoppet her 5,76 meter.'